Komission yksiköiden valmisteluasiakirja - Oheisasiakirja Ehdotus: Euroopan parlamentin ja neuvoston päätös tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta 2-(2-metoksietoksi)etanolin, 2-(2-butoksietoksi)etanolin, metyleenidifenyylidi-isosyanaatin, sykloheksaanin ja ammoniumnitraatin osalta (neuvoston direktiivin 76/769/ETY muuttaminen) - Tiivistelmä vaikutusten arvioinnista {KOM(2007) 559 lopullinen} {SEK(2007) 1237} /* SEK/2007/1238 lopull. */





[pic] | EUROOPAN YHTEISÖJEN KOMISSIO | Bryssel 2.10.2007 SEK(2007) 1238 KOMISSION YKSIKÖIDEN VALMISTELUASIAKIRJA Oheisasiakirja Ehdotus: EUROOPAN PARLAMENTIN JA NEUVOSTON PÄÄTÖS tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta 2-(2-metoksietoksi)etanolin, 2-(2-butoksietoksi)etanolin, metyleenidifenyylidi-isosyanaatin, sykloheksaanin ja ammoniumnitraatin osalta (Neuvoston direktiivin 76/769/ETY muuttaminen) TIIVISTELMÄ VAIKUTUSTEN ARVIOINNISTA {KOM(2007) 559 lopullinen} {SEK(2007) 1237} Vastuupääosasto: Yritys- ja teollisuustoiminta Muut asianosaiset pääosastot: Ympäristöasiat; terveys ja kuluttaja-asiat; työllisyys ja sosiaaliasiat; oikeus-, vapaus- ja turvallisuusasiat. Suunnittelujärjestelmän tai työohjelman viite: 2007/ENTR/015 TAUSTAA Tämä vaikutustenarvioinnin[1] tiivistelmä on tiettyjen vaarallisten aineiden ja valmisteiden markkinoille saattamisen ja käytön rajoituksista annetun direktiivin 76/769/ETY muutosehdotuksen liitteenä. Neljän aineen [2-(2-metoksietoksi)etanolin (DEGME:n), 2-(2-butoksietoksi)etanolin (DEGBE:n), metyleenidifenyylidi-isosyanaatin (MDI:n) ja sykloheksaanin] osalta arvioitiin riskejä, joita nämä aineet aiheuttavat ihmisen terveydelle ja ympäristölle, olemassa olevien aineiden vaarojen arvioinnista ja valvonnasta annetun asetuksen (ETY) N:o 793/93 mukaisesti. Joidenkin näitä aineita sisältävien tuotteiden todettiin aiheuttavan riskejä kuluttajien terveydelle, ja asetuksen mukaisesti suositeltua riskien vähentämiseen tähtäävää toimintasuunnitelmaa sovelletaan direktiivin 76/769/ETY mukaisesti markkinoille saattamiseen ja käytön rajoittamiseen. Tässä vaikutustenarvioinnissa tarkennetaan edellä mainittuja suosituksia ja tuetaan lainsäädäntöehdotuksen laatimista. Ammoniumnitraatti ei ole asetuksen (ETY) N:o 793/93 mukaisesti sellainen aine, jonka tarkastelu olisi etusijalla. Siihen liittyy kuitenkin räjähdysvaara, kun lannoitteisiin sisältyy suuria pitoisuuksia sitä. Nämä riskit on otettava huomioon koko EU:n alueella. MENETTELYTAPAKYSYMYKSET JA SIDOSRYHMIEN KUULEMINEN Ehdotusluonnosta käsiteltiin direktiivin 76/769/ETY täytäntöönpanosta vastaavan komission työryhmän kokouksissa, joissa oli läsnä Euroopan kemianteollisuutta edustavan CEFIC:in edustajia. Asiasta kuultiin myös Euroopan Kuluttajaliittoa (BEUC:ia). Komission lannoitetyöryhmä keskusteli ammoniumnitraatista. Jäsenvaltiot ja teollisuus, jota edusti Euroopan lannoitevalmistajien yhdistys (EFMA), sopivat, että kaikkien runsastyppisten ammoniumnitraattilannoitteiden olisi täytettävä EU:n yhtenäiset turvallisuusvaatimukset ja että direktiiviä 76/769/ETY olisi sovellettava sekä EY-lannoitteisiin että kansallisiin lannnoitteisiin. Lisäksi tarkasteltiin muuta lainsäädäntöä, kuten yleistä tuoteturvallisuutta koskevaa direktiiviä, lannoiteasetusta, vaarallisten aineiden ja valmisteiden luokittelua, pakkaamista ja merkintöjä koskevia direktiivejä sekä vaarallisten aineiden tiekuljetuksia koskevaa direktiiviä, jotta voitiin välttää oikeudellisia päällekkäisyyksiä ja ristiriitojen syntymistä. ONGELMAN MÄÄRITTELY JA POLIITTISEN ALOITTEEN TAVOITTEET DEGME:ä, DEGBE:ä, MDI:tä ja sykloheksaania koskevassa EU:n riskinarvioinnissa tunnistettiin riskejä, joita tietyt sovellukset ja käyttötarkoitukset aiheuttavat kuluttajille lähinnä iho- ja inhalaatioaltistuksen välityksellä. Ammoniumnitraattiin liittyy räjähdysvaara silloin, kun sitä käytetään lannoitteissa suurina pitoisuuksina. Minkään tarkastelluista aineista ei todettu aiheuttavan riskejä ympäristölle. Ratkaistavia ongelmia ovat seuraavat: - DEGME: kuluttajille aiheutuvat riskit silloin, kun he käyttävät maaleja tai maalinpoistoaineita, joihin sisältyy DEGBE:ä. - DEGBE: kuluttajille aiheutuvat riskit silloin, kun he käyttävät ruiskumaalaukseen maaleja, joihin sisältyy DEGBE:ä. Ruiskumaalien DEGBE-pitoisuuden turvalliseksi raja-arvoksi on asetettu 3 prosenttia. Muiden kuin ruiskumaalien osalta ei havaittu kuluttajille aiheutuvia riskejä. - MDI: kuluttajille aiheutuvat riskit, joiden syynä on joihinkin suurelle yleisölle myytäviin tuotteisiin sisältyvä MDI. - Sykloheksaani: kuluttajille aiheutuvat riskit, joiden syynä on sykloheksaanin käyttö neopreenipohjaisissa liimoissa, kun kokolattiamattoa asennetaan suurille lattiapinta-aloille. - Ammoniumnitraatti: runsastyppiset ammoniumnitraattilannoitteet, jotka täyttävät muut kuin EU:n tasolla säädetyt turvallisuusvaatimukset, eivät välttämättä ole yhtä turvallisia maanviljelijöille ja jakelijoille koko EU:n alueella. Lisäksi runsastyppisiä ammoniumnitraattilannoitteita voidaan väärinkäyttää räjähteiden valmistamiseen. Tämän ehdotuksen tavoitteena on vähentää tai poistaa tunnistettujat riskejä. KOMISSION TOIMINTAVALTUUDET Neuvoston direktiivin 76/769/ETY tarkoituksena on vahvistaa koko Euroopan unionin laajuiset yhdenmukaiset säännöt ihmisten terveyden ja ympäristönsuojelun korkean tason takaamiseksi ja välttää kansallisissa lainsäädännöissä esiintyviä eroja, jotka voivat muodostaa esteen yhteisön sisäiselle kaupalle. Tavoitetta ei voida saavuttaa, jos vastuu asiasta jätetään ainoastaan jäsenvaltioille. Yhteisön tason toimet ovat kaikkein tehokkain ja parhaiten mitoitettu keino poistaa tai vähentää havaittuja riskejä, koska todettuja ongelmia esiintyy kaikissa jäsenvaltioissa. TAVOITTEIDEN TOTEUTTAMISEEN TÄHTÄÄVIEN ERILAISTEN TOIMINTAVAIHTOEHTOJEN VERTAILU Tavoitteiden toteuttamiseen tähtäävissä eri vaihtoehdoissa otetaan huomioon eri kemikaalien tämänhetkiset markkinatilanteet, niiden tosiasiallinen käyttö ja komission teollisuudelta ja jäsenvaltioiden toimivaltaisilta viranomaisilta saamat tuoreimmat tiedot. DEGME | TOIMEN VAIKUTUKSET | TOIMEN SEURAUKSET | Ei toteuteta mitään toimia | Hyvin pienet: Kuluttajien terveydelle aiheutuvat riskit eivät vähenisi. Jäsenvaltiot voisivat antaa erilaisia sääntöjä, joista aiheutuisi sisämarkkinoille haitallisia vaikutuksia. | Vähäiset: Teollisuudelle ei aiheutuisi lisäkustannuksia, mutta tavoitteita ei saataisi toteutettua. | Teollisuuden suorittamat vapaaehtoiset toimet | Hyvin pienet: Olisi vaikeaa saada aikaan vapaaehtoista sopimusta kaikkien alan toimijoiden kesken ja tarkkailla pk-yrityksiä sekä tuontia. Kuluttajien terveyden suojelua ei voida taata. | Keskinkertaiset: Teollisuudelle saattaisi aiheutua huomattavia kustannuksia vapaaehtoisen sitoumuksen laatimisesta, täytäntöönpanosta ja seurannasta. | DEGME:ä sisältäviin tuotteisiin lisättävät käyttöohjeet ”Vain ammattikäyttöön”. | Keskinkertaiset: Mikäli kuluttajien saatavilla olisi vain ammattikäyttöön tarkoitettuja tuotteita, ohjeet saisivat kuluttajat luopumaan niiden käytöstä. | Vähäiset: Yrityksille aiheutuisi lisäkustannuksia kaikkien tuotteiden uusista pakkausmerkinöistä ilman että toimenpiteestä olisi hyötyä kuluttajien terveydelle, sillä kuluttajille ja ammattilaisille tarkoitetut tuotteet myydään jo nyt eri väyliä pitkin. | Kuluttajakäytön kieltäminen kokonaan | Huomattavat: DEGME:ä sisältävät maalit ja maalinpoistoaineet eivät enää pääsisi EU-markkinoille. Kuluttajien terveyden suojelu olisi taattu. | Huomattavat: Yrityksille ei aiheutuisi lisäkustannuksia, koska kuluttajakäyttöön tarkoitettuja DEGME:ä sisältäviä maaleja ja maalinpoistoaineita ei tällä hetkellä ole EU-markkinoilla. | DEGBE | TOIMEN VAIKUTUKSET | TOIMEN SEURAUKSET | Ei toteuteta mitään toimia | Hyvin pienet: Kuluttajien terveydelle aiheutuvat riskit eivät vähenisi. Jäsenvaltiot voisivat soveltaa erilaisia sääntöjä, joista aiheutuisi sisämarkkinoille haitallisia vaikutuksia. | Vähäiset: Teollisuudelle ei aiheutuisi lisäkustannuksia, mutta tavoitteita ei saataisi toteutettua. | Teollisuuden suorittamat vapaaehtoiset toimet | Hyvin pienet: Olisi vaikeaa saada aikaan sopimus, joka kattaisi suuret yritykset, pienet ja keskisuuret yritykset ja tuonnin. Kuluttajien terveyden suojelua ei voida taata. | Keskinkertaiset: Teollisuudelle saattaisi aiheutua huomattavia kustannuksia vapaaehtoisen sitoumuksen laatimisesta, täytäntöönpanosta ja seurannasta. | DEGBE:ä sisältäviin maaleihin lisättävät käyttöohjeet Muihin kuin ruiskumaalehin, joiden DEGBE-pitoisuus ylittää 3 prosenttia, lisättävä merkintä: ”Ei saa käyttää ruiskumaalauslaitteissa”. Ruiskumaalehin, joiden DEGBE-pitoisuus on 3 prosenttia, lisättävä merkintä: ”Vain ammattikäyttöön”. | Huomattavat: Kuluttajia varoitetaan käyttämästä ruiskumaalaukseen maaleja, joiden DEGBE-pitoisuus ylittää 3 prosenttia. Keskinkertaiset: Mikäli kuluttajien saatavilla olisi vain ammattikäyttöön tarkoitettuja tuotteita, ohjeet saisivat kuluttajat luopumaan niiden käytöstä. | Keskinkertaiset: Yrityksille koituu pakkausmerkintöjen muuttamisesta jonkin verran lisäkustannuksia, mutta niitä voidaan vähentää ottamalla käyttöön pidempi siirtymäaika. Vähäiset: Yrityksille aiheutuisi lisäkustannuksia kaikkien tuotteiden uusista pakkausmerkinöistä ilman että toimenpiteestä olisi hyötyä kuluttajien terveydelle, sillä kuluttajille ja ammattilaisille tarkoitetut tuotteet myydään jo nyt eri väyliä pitkin. | Ruiskumaalien sisältämän DEGBE-pitoisuuden rajoittaminen 3 prosenttiin | Huomattavat: Ruiskumaalien sisältämän DEGBE-pitoisuuden rajoittaminen 3 prosenttiin poistaa kuluttajille aiheutuvat riskit. | Huomattavat: Erittäin rajalliset kustannukset, joita aiheutuu niiden erittäin harvojen ruiskumaalien markkinoilta poistamisesta tai koostumuksen muuttamisesta, joiden DEGBE-pitoisuus ylittää 3 prosenttia. | DEGBE:ä sisältävien ruiskumaalien kuluttajakäytön kieltäminen kokonaan | Huomattavat: Markkinoilla ei olisi saatavilla DEGBE:ä sisältäviä ruiskumaaleja ja kuluttajien terveyden suojelu olisi taattu. | Hyvin pienet: DEGBE:ä sisältävien ruiskumaalien poistaminen markkinoilta tai niiden koostumuksen muuttaminen olisi hyvin kallista. Liikevaihdon pieneneminen ja työpaikkojen määrän väheneminen niissä yrityksissä, jotka eivät kykene korvaamaan DEGBE:ä maaliensa koostumuksessa. | MDI | TOIMEN VAIKUTUKSET | TOIMEN SEURAUKSET | Ei toteuteta mitään toimia | Hyvin pienet: Kuluttajien terveydelle aiheutuvat mahdolliset riskit eivät vähenisi. Jäsenvaltiot voisivat soveltaa erilaisia sääntöjä, joista aiheutuisi sisämarkkinoille haitallisia vaikutuksia. | Vähäiset: Teollisuudelle ei aiheutuisi lisäkustannuksia, mutta tavoitteita ei saataisi toteutettua. | Teollisuuden suorittamat vapaaehtoiset toimet | Hyvin pienet: Olisi vaikeaa saada aikaan vapaaehtoista sopimusta kaikkien alan toimijoiden kesken (erityisesti sen vuoksi, että vaihtoehtoja ei ole saatavilla kaikkia sovelluksia varten) ja tarkkailla pk-yrityksiä sekä tuontia. Kuluttajien terveyden suojelua ei voida taata. | Keskinkertaiset: Teollisuudelle saattaisi aiheutua huomattavia kustannuksia vapaaehtoisen sitoumuksen laatimisesta, täytäntöönpanosta ja seurannasta. | Asianmukaisten henkilönsuojainten myyminen MDI:tä sisältävien tuotteiden kanssa Henkilönsuojaimet ihon suojaamiseksi (hanskat) Henkilönsuojaimet (hengityssuojain) | Huomattavista keskinkertaisiin: Hanskojen järjestelmällinen käyttö vähentää ihoaltistusta huomattavasti. Hanskojen lisääminen tuotteisiin on tehokkaampaa kuin pelkkä asiaa koskeva pakkausmerkintä. Vähäiset: Kuluttajat eivät käytä hengityssuojaimia lyhytkestoisissa sovelluksissa eivätkä maksa tehokkaista hengityssuojaimista aiheutuvia korkeita kustannuksia. | Huomattavat: Polyeteenihanskat ovat halvempia (0,15 €/purkki) ja mukavampia käyttää kuin nitriili- (3,5 €) tai neopreenimateriaalit (10 €) ja tarjoavat kuluttajille tarvittavan suojan. Polyeteenihanskojen lisäämisestä aiheutuvat kokonaiskustannukset ovat vain noin 2 prosenttia tuotantokustannuksista. Hyvin pienet: Hengityssuojainten pakollisuus ei ole oikein mitoitettu toimi suhteessa MDI:tä sisältävien tuotteiden käyttötiheyteen (käyttöaika) eivätkä kokonaisaltistuksen määrään. Kaikkein soveltuvimpien hengityssuojainten hinta on noin 70 € (eli ne ovat jopa 10 kertaa kalliimpia kuin purkki yksikomponenttista saumaeristettä, OCF:ää). | MDI:tä sisältävien tuotteiden asianmukaiset käyttöohjeet ”Saattaa aiheuttaa allergisia reaktioita henkilöille, jotka ovat jo herkistyneet muille di-isosyanaateille kuin MDI:lle”. ”Saattaa aiheuttaa astmankaltaisia oireita astmaa sairastaville henkilöille”. ”Saattaa aiheuttaa iho-oireita iho-ongelmista kärsiville henkilöille”. ”Käytä hengityssuojainta, jossa on kaasunsuodatin (esimerkiksi hengityssuojain tyyppiä EN 14387:2004 yhdessä A1-tyypin suodattimen kanssa) tiloissa, joissa on huono ilmanvaihto”. | Keskinkertaiset: Tarkat käyttöohjeet antaisivat kuluttajille tietoa tuotteesta ja suojelisivat heitä MDI:tä sisältävien tuotteiden käytön aikana. Varoitus, jonka mukaan on käytettävä hengityssuojainta tiloissa, joissa on huono ilmanvaihto, kannustaa kuluttajia parantamaan ilmanvaihtoa ja takaa sen, että ammattilaiset käyttävät hengityssuojainta, kun se tarpeen. | Huomattavat: Yrityksille koituu joitakin lisäkustannuksia pakkausmerkintöjen muuttamisesta. Kustannusvaikutuksia voidaan pienentää sallimalla pidemmän siirtymäajan käyttöönotto. | Kuluttajakäytön kieltäminen kokonaan | Huomattavat: MDI:tä sisältävistä tuotteista kuluttajille aiheutuvat riskit poistuisivat. | Hyvin pienet: MDI:tä sisältävien tuotteiden käytön kieltäminen kokonaan ei olisi oikein mitoitettu toimi suhteessa kuluttajille aiheutuviin riskeihin. Kaikkien MDI:tä sisältävien tuotteiden käytön kieltämisestä kokonaan aiheutuisi suoraan noin 200 miljoonan euron liikevaihtotappio koko tuotantoketjulle. Tuotantoyritykset menettäisivät noin 100 työpaikkaa, ja työpaikkojen määrä vähenisi myös rautakaupoissa. MDI:lle on olemassa joitakin vaihtoehtoja, mutta ne eivät kata kaikkia käyttötarkoituksia eikä niiden suorituskyky vastaa MDI:tä. | SYKLOHEKSAANI | TOIMEN VAIKUTUKSET | TOIMEN SEURAUKSET | Ei toteuteta mitään toimia | Hyvin pienet: Kuluttajien terveydelle aiheutuvat mahdolliset riskit eivät vähenisi. Jäsenvaltiot voisivat soveltaa erilaisia sääntöjä, joista aiheutuisi sisämarkkinoille haitallisia vaikutuksia. | Vähäiset: Teollisuudelle ei aiheutuisi lisäkustannuksia, mutta tavoitteita ei saataisi toteutettua. | Teollisuuden suorittamat vapaaehtoiset toimet | Hyvin pienet: Olisi vaikeaa saada aikaan vapaaehtoista sopimusta kaikkien alan yritysten kesken ja tarkkailla pk-yrityksiä sekä tuontia. Kuluttajien terveyden suojelua ei voida taata. | Keskinkertaiset: Teollisuudelle saattaisi aiheutua huomattavia kustannuksia vapaaehtoisen sitoumuksen laatimisesta, täytäntöönpanosta ja seurannasta. | Pakkauskoon pienentäminen säännöksen mukaisesti | Keskinkertaiset: Pakkauskoon pienentäminen 650 grammaan pienentäisi käsiteltävää pinta-alaa ja altistusta. | Keskinkertaisista huomattaviin: Pakkauskoon rajoittaminen 650 grammaan ei aiheuttaisi merkittäviä taloudellisia kustannuksia teollisuudelle. Toimea olisi täydennettävä asianmukaista pakkausmerkintää koskevilla ohjeilla. | Pakkaukseen lisättävät asianmukaiset käsittely- ja käyttöohjeet ”Ei saa käyttää kokolattiamaton asennuksessa.” ”Ei saa käyttää tiloissa, joissa on huono ilmanvaihto.” | Keskinkertaiset: Tarkat varoitukset saisivat kuluttajat luopumaan sykloheksaania sisältävien neopreenipohjaisten liimojen käytöstä tiloissa, joissa on huono ilmanvaihto ja kokolattiamaton asennuksessa. | Huomattavat: Teollisuudelle koituu joitakin lisäkustannuksia pakkausmerkintöjen muuttamisesta. Kustannusvaikutuksia voitaisiin pienentää sallimalla pidemmän siirtymäajan käyttöönotto. | Kuluttajakäytön kieltäminen kokonaan | Huomattavat: Kuluttajien terveyden suojelu voitaisiin taata täysin. | Vähäiset: Korkeat kustannukset, sillä sykloheksaanin käytölle ei tällä hetkellä ole mitään vaihtoehtoja erityisesti pienimuotoisissa käyttösovelluksissa kuten kengänkorjauksessa. | AMMONIUMNITRAATTI | TOIMEN VAIKUTUKSET | TOIMEN SEURAUKSET | Ei toteuteta mitään toimia | Hyvin pienet: Tunnistetut riskit eivät vähenisi. | Vähäiset: Ei yrityksille koituvia lisäkustannuksia, mutta ei myöskään etuja. | Teollisuuden suorittamat vapaaehtoiset toimet | Hyvin pienet: Asetukseen (EY) N:o 2003/2003 sisältyvien turvallisuusvaatimusten vapaaehtoinen noudattaminen on jo nyt mahdollista, mutta se ei aina toteudu. Pk-yritysten ja tuonnin tarkkailu on vaikeaa. | Vähäiset: Toimea on vaikea soveltaa teollisuusalan hajanaisuuden vuoksi. Teollisuudelle saattaisi aiheutua huomattavia kustannuksia vapaaehtoisen sitoumuksen laatimisesta, täytäntöönpanosta ja seurannasta. | Kaikkien ammoniumnitraattilannoitteiden (AN) typpipitoisuuden laskeminen | Huomattavat: Kalsium- tai magnesiumkarbonaatin lisääminen laskee AN-pitoisuuden alle räjähdysvaaran välttämiseksi määritellyn 28 prosentin turvallisen rajan. | Vähäiset: Inerteistä aineista aiheutuu 10 prosentin lisäkustannukset kuljetuksen ja säilytyksen osalta. Ei hyötyä, sillä useimmat maaperät eivät tarvitse ylimääräistä karbonaattia. | Markkinoille saatetaan vain sellaisia yli 28 prosenttia typpeä sisältäviä lannoitteita, jotka täyttävät asetukseen (EY) N:o 2003/2003 sisältyvät turvallisuusvaatimukset, ja rajoitetaan kuluttajakäyttöön tarkoitettujen lannoitteiden typpipitoisuus alle 20 prosenttiin | Huomattavat: Vahingossa aiheutuneen räjähdyksen riski pienenee tehokkaasti, kun kaikki lannoitteet täyttävät asetukseen (EY) N:o 2003/2003 sisältyvät yhtenäiset turvallisuusvaatimukset. Vain ammattilaiset voivat saada käyttöönsä lannoitteita, joita voidaan väärinkäyttää. | Huomattavat: Vähäisiä lisäkustannuksia, joita aiheutuu lannoitteiden koostumuksen ja käyttöominaisuuksien muuttamisesta ja räjähtämättömyyskokeen edellytysten täyttämisen osoittamisesta. Muiden lannoitetyyppien myynti korvaa yleisömyynnistä koituvan vähäisen myyntitappion. | PÄÄTELMÄT - DEGME Markkinoille saattamisen kieltäminen kokonaan on tehokas keino eliminoida kuluttajille aiheutuvat riskit kuluttajien käyttöön tarkoitettujen, DEGME:ä sisältävien maalien ja maalinpoistoaineiden osalta. Suoritetusta analyysistä kävi ilmi, ettei teollisuudelle aiheutuisi lisäkustannuksia, ja tämän vuoksi toimenpide on oikein mitoitettu. - DEGBE Suurelle yleisölle myytävien ruiskumaalien sisältämän DEGBE-pitoisuuden rajoittaminen 3 prosenttiin on tehokas keino eliminoida kuluttajille aiheutuvat riskit. Tästä toimenpiteestä ei aiheudu teollisuudelle korkeita kustannuksia, sillä useimpien ruiskumaalien DEGBE-pitoisuus on jo noin 3 prosenttia tai sen alle. Kaikkiin muihin maaleihin, joiden DEGBE-pitoisuus ylittää 3 prosenttia, liitettävä lisämerkintä ”Ei saa käyttää ruiskumaalauslaitteissa” auttaa kuluttajia välttämään niiden väärinkäyttöä. Kustannukset, joita teollisuudelle aiheutuu pakkausmerkinnän muuttamisesta, ovat rajallisia, ja niitä voidaan pienentää ottamalla käyttöön pidempi siirtymäaika. Tämän vuoksi toimenpide on oikein mitoitettu. - MDI Velvoite lisätä polyeteenihanskat ja erityisiä varoituksia sekä käyttöohjeita suurelle yleisölle myytäviin MDI:tä sisältäviin tuotteisiin on tehokas keino vähentää kuluttajille aiheutuvia terveysriskejä. Kuluttajat voivat näin vähentää ihoaltistuksen määrää ja saada riittävästi tietoa välttääkseen MDI:tä sisältävien tuotteiden vääränlaisia käyttötapoja. Polyeteenihanskoista aiheutuvat kustannukset ovat vähäisiä, kun niitä verrataan tuotteen hintaan, ja pakkausmerkinnän muuttamisesta aiheutuvia kustannuksia voidaan pienentää ottamalla käyttöön pidempi siirtymäaika. Tämän vuoksi nämä toimenpiteet ovat oikein mitoitettuja. Direktiiviä 76/769/ETY käsittelevä komission työryhmä katsoi, että oli tarpeen toteuttaa tutkimus, jossa kerätään lisätietoja MDI:tä sisältävien tuotteiden mahdollisesti aiheuttamista hengitystieallergioista. Tarvetta lisäsuojatoimien toteuttamiseen tarkastellaan tämän tutkimuksen tulosten perusteella, jos kuluttajille aiheutuvat riskit vahvistetaan. - Sykloheksaani Sykloheksaania sisältävien, suurelle yleisölle myytävien neopreenipohjaisten liimojen lisämerkinnät ”Ei saa käyttää kokolattiamaton asennuksessa” ja ”Ei saa käyttää tiloissa, joissa on huono ilmanvaihto” sekä niiden pienempi pakkauskoko (650g) ovat tehokkaita keinoja vähentää kuluttajille aiheutuvia riskejä. Kustannukset, joita teollisuudelle aiheutuu pakkausmerkinnän muuttamisesta, eivät ole erityisen korkeita, ja niitä voidaan pienentää ottamalla käyttöön pidempi siirtymäaika. Tämän vuoksi nämä toimenpiteet ovat oikein mitoitettuja. - Ammoniumnitraatti (AN) Toimivin ja kustannustehokkain keino varmistaa se, että kaikki ammoniumnitraattilannoitteet täyttävät yhtenäiset turvallisuusvaatimukset on seuraava: runsastyppisten (yli 28 painoprosenttia typpeä sisältävien) ammoniumnitraattilannoitteiden markkinoille saattamista rajoitetaan siten, että niiden on täytettävä asetukseen (EY) N:o 2003/2003 sisältyvät turvallisuusvaatimukset. Yleisömyynti rajoitetaan lannoitteisiin, joiden typpipitoisuus on alle 20 prosenttia, mikä aiheuttaa vain vähäisiä myyntitappioita. Tämän vuoksi toimenpide on oikein mitoitettu. SEURANTA JA ARVIOINTI Jäsenvaltioilla on jo pitkään ollut käytössään järjestelmiä direktiiviin 76/769/ETY sisältyvien rajoitusten noudattamisen seurantaa varten, ja ne ovat nimittäneet viranomaisia tähän tarkoitukseen. Näitä samoja rakenteita voidaan käyttää asetuksen (EY) N:o 1907/2006 mukaisesti seuraamaan tähän ehdotukseen sisältyvien uusien rajoitusten noudattamista, joten seurannasta ei näin ollen aiheudu merkittävää hallinnollista taakkaa. [1] Englanninkielinen versio on kokonaisuudessaan saatavissa verkossa: hßAîh?=Q0J%U[pic]mHnHu[pic] hu|àhu|àhu|àhu|àmHnHu[pic]hßAîmHnHu[pic]hßAî HYPERLINK "http://ec.europa.eu/enterprise/chemicals/studies_en.htm" [pic]http://ec.europa.eu/enterprise/chemicals/studies_en.htm.